Diari Oficial de la Generalitat Valenciana


Sumari del DOGV 7521, del 08-05-2015 (2015/4045)

RESOLUCIÓ de 23 d'abril de 2015, de la Conselleria d'Infraestructures, Territori i Medi Ambient, per la qual s'aprova la desafectació parcial de terrenys pertanyents a la via pecuària núm. 1, vereda o canyada reial del Collado-Árguinas, en el terme municipal de Segorbe, en el tram comprés entre el carrer de Bolilleras i la rotonda d'enllaç amb la N-234 per a la instal·lació d'una estació d'autobusos a Segorbe.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7521

Data del DOGV
:   08-05-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/4045


Data del document
:   23-04-2015

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

RESOLUCIÓ de 23 d'abril de 2015, de la Conselleria d'Infraestructures, Territori i Medi Ambient, per la qual s'aprova la desafectació parcial de terrenys pertanyents a la via pecuària núm. 1, vereda o canyada reial del Collado-Árguinas, en el terme municipal de Segorbe, en el tram comprés entre el carrer de Bolilleras i la rotonda d'enllaç amb la N-234 per a la instal·lació d'una estació d'autobusos a Segorbe. [2015/4045]  
Antecedents de fet  
1. El projecte de classificació de vies pecuàries del municipi de Segorbe, elaborat pel pèrit agrícola de l'Estat Luis García Gómez-Herrero l'any 1968, va ser aprovat per l'Orde Ministerial de 18 de març de 1977, publicada en el Boletín Oficial del Estado núm. 143, de 16 de juny de 1977, i en el Butlletí Oficial de la Província de Castelló el dia 24 de maig de 1977. En la relació de vies pecuàries d'este terme municipal figura la núm. 1, vereda o canyada reial del Collado-Árguinas, amb una amplària legal de 75,22 m, una longitud aproximada de 20,5 km i una orientació NO-SE.  
2. En data 28 de maig de 2012, té entrada en el registre auxiliar de Francesc Cubells d'esta conselleria un ofici de l'Ajuntament de Segorbe en què sol·licitava la utilització d'una part de superfície de la via pecuària vereda o canyada reial del Collado-Árguinas, per a la implantació d'una estació d'autobusos a Segorbe promoguda per la Conselleria d'Infraestructures, Territori i Medi Ambient. Hi adjunten un informe de l'arquitecte municipal i plànols corresponents a la ubicació de l'actuació sol·licitada.  
3. En data 31 de juliol de 2012, la Direcció Territorial de Castelló emet un informe favorable sobre la viabilitat de la desafectació.  
4. En data 3 d'agost de 2012, el director general de Medi Natural emet una proposta de resolució favorable a l'aprovació de la desafectació, amb un informe previ favorable de la tècnica del Servici d'Ordenació i Gestió Forestal, amb el vistiplau del cap de secció d'Estudis i Planificació Forestal, d'idèntica data, i en els termes assenyalats en l'informe de la Direcció Territorial de Castelló de 31 de juliol de 2012, mencionat anteriorment.  
5. En data 4 d'octubre de 2012, l'Advocacia de la Generalitat emet un informe jurídic desfavorable a la proposta de desafectació d'un tram de la via pecuària canyada reial del Collado-Árguinas, per a la implantació d'una estació d'autobusos a Segorbe (Castelló), en constatar que el tram no es troba delimitat d'acord amb l'article 8 de la Llei 3/1995, de 23 de març, de Vies Pecuàries.  
6. En data 11 d'octubre de 2012, el director general de Medi Natural dicta una resolució de suspensió de la tramitació del procediment de desafectació parcial dels terrenys pertanyents a la via pecuària vereda o canyada reial del Collado-Árguinas, que discorre pel terme municipal de Segorbe, duta a terme en l'expedient administratiu núm. 1512/2012, fins que se n'efectue la delimitació.  
7. En data 11 d'abril de 2014 es publica en el Diari Oficial de la Comunitat Valenciana l'Orde 7/2014, de 4 d'abril, de la Conselleria d'Infraestructures, Territori i Medi Ambient, per la qual s'aprova la delimitació parcial de la via pecuària vereda o canyada reial de Collado-Árguinas, en el terme municipal de Segorbe, província de Castelló, en el tram comprés entre el carrer de Bolilleras i la rotonda de l'enllaç amb la N-234.  
8. En data 14 d'abril de 2014, la directora general de Medi Natural emet una resolució d'alçament de la suspensió de la tramitació del procediment de desafectació parcial del tram de la via pecuària canyada reial del Collado-Árguinas, comprés entre el carrer de Bolilleras i la rotonda de l'enllaç amb la N-234 per a la implantació d'una estació d'autobusos a Segorbe, per tal que hi continuen les actuacions.  
  
9. En data 13 d'octubre de 2014, el cap del Servici d'Ordenació i Gestió Forestal proposa declarar la caducitat de l'expedient CS/DESF/012/001, de desafectació parcial del tram de la via pecuària canyada reial del Collado-Árguinas, comprés entre el carrer de Bolilleras i la rotonda de l'enllaç amb la N-234, per a la implantació d'una estació d'autobusos a Segorbe, per haver transcorregut un període de temps superior a tres mesos des del seu inici, sense existir constància de causes de paralització del termini legal per a resoldre i autoritzar novament l'inici de l'expedient de desafectació parcial del tram de la via pecuària canyada reial del Collado-Árguinas, comprés entre el carrer de Bolilleras i la rotonda de l'enllaç amb la N-234, per a la implantació d'una estació d'autobusos a Segorbe, amb subjecció a la legislació vigent.  
10. En data 13 d'octubre de 2014, la directora general de Medi Natural resol declarar la caducitat de l'expedient CS/DESF/012/001 de desafectació parcial del tram de la via pecuària canyada reial del Collado-Árguinas, comprés entre el carrer de Bolilleras i la rotonda de l'enllaç amb la N-234, per a la implantació d'una estació d'autobusos a Segorbe, per haver transcorregut un període de temps superior a tres mesos des del seu inici, sense existir constància de causes de paralització del termini legal per a resoldre i autoritzar novament l'inici de l'expedient de desafectació parcial del tram de la via pecuària canyada reial del Collado-Árguinas, comprés entre el carrer de Bolilleras i la rotonda de l'enllaç amb la N-234 per a la implantació d'una estació d'autobusos a Segorbe, amb subjecció a la legislació vigent.  
  
11. El procediment de desafectació parcial ha sigut objecte de publicació edictal, remesa amb data 5 de novembre de 2014, que va ser exposada en el tauler d'anuncis de l'Ajuntament de Segorbe del 3 de desembre de 2014 al 3 de gener de 2015, segons certificació de l'ajuntament esmentat.  
12. En el DOCV núm. 7415, de 2 de desembre de 2014, s'inserix la informació pública de la proposició de desafectació parcial de la via pecuària vereda o canyada reial del Collado-Árguinas, en el terme municipal de Segorbe.  
13. Com que es tracta d'una desafectació parcial de terrenys que limita amb terrenys delimitats que formaven part de la via pecuària i d'un tram de carrer consolidat en la trama urbana, únicament es va notificar a l'Ajuntament de Segorbe per contigüitat, per mitjà d'un ofici del director territorial d'Infraestructures, Territori i Medi Ambient.  
14. No consta en l'expedient que s'hagen formulat al·legacions a la proposició de desafectació parcial sotmesa a exposició pública.  
15. En data 15 de gener de 2015, l'instructor de l'expedient informa que els terrenys on es pretén construir l'estació d'autobusos es troben semiintegrats en la trama urbana, ja que limiten al nord amb el carrer de Bolilleras, a l'est amb l'avinguda de la Constitució, i al sud amb una rotonda d'enllaç amb l'antic traçat de la carretera N-234 i que no es té constància que, en els últims anys, en el tram de la via pecuària núm. 1, vereda o canyada reial del Collado-Árguinas, del municipi de Segorbe, comprés entre el carrer de Bolilleras i l'antiga carretera N-234, s'haja registrat trànsit ramader. Així mateix, indica que la construcció de l'estació d'autobusos de Segorbe afectarà una superfície de 1.827,40 m² de terrenys de la via pecuària, i que l'amplària reduïda en el tram afectat, duta a terme la desafectació de la referida superfície, seria prou per a dur a terme els usos previstos en la Llei 3/1995, de 23 de març, de Vies Pecuàries.  
16. En data 19 de gener de 2015, a la vista de tot el que s'ha exposat, la Direcció Territorial d'Infraestuctures, Territori i Medi Ambient proposa que, després del procediment previst en la normativa i, en especial, la Llei 3/1995, de 23 de març, de Vies Pecuàries, i la Instrucció de 13 de gener de 2012, de la Direcció General de Medi Natural, sobre vies pecuàries, s'aprove la desafectació parcial dels terrenys que formen la via pecuària núm. 1, vereda o canyada reial del Collado-Árguinas, en el tram comprés entre el carrer de Bolilleras i la rotonda d'enllaç amb la N-234 per a la instal·lació d'una estació d'autobusos a Segorbe, d'acord amb la cartografia arreplegada en la proposició de desafectació parcial que es troba en l'expedient.  
17. En data 26 de gener de 2015, un tècnic del Servici d'Ordenació i Gestió Forestal redacta un informe que considera viable la desafectació, tenint en compte tot el que s'exposa.  
18. En data 26 de gener de 2015, el cap del Servici d'Ordenació i Gestió Forestal emet un informe favorable sobre la desafectació parcial d'acord amb la cartografia arreplegada en la proposició de desafectació parcial que es troba en l'expedient.  
19. En data 27 de gener de 2015, la Direcció General de Medi Natural remet l'expedient a l'Advocacia General de la Generalitat per tal que n'emeta un informe jurídic.  
20. En data 9 de febrer de 2015, l'Advocacia General de la Generalitat emet un informe jurídic relatiu a l'expedient de desafectació en què consta que han d'esmenar-se determinades deficiències.  
21. En data 19 de febrer de 2015, amb registre d'eixida de 24 de febrer de 2015, la Direcció General de Medi Natural remet l'expedient a la Direcció Territorial de Castelló a fi que s'esmenen determinades deficiències prèviament a l'aprovació de la desafectació.  
  
22. En data 16 d'abril de 2015, té entrada en el registre general d'esta conselleria un ofici del director territorial de Castelló, en el qual indica que realitzades les actuacions indicades en l'informe de l'Advocacia remet de nou l'expedient amb proposta d'aprovació.  
  
23. En data 22 d'abril de 2015, la directora general de Medi Natural proposa l'aprovació de la desafectació parcial d'una superfície de 1.827,40 m² de terrenys pertanyents a la via pecuària núm. 1, vereda o canyada reial del Collado-Árguinas, en el terme municipal de Segorbe, província de Castelló, en el tram comprés entre el carrer de Bolilleras i la rotonda d'enllaç amb la N-234, per a la instal·lació d'una estació d'autobusos a Segorbe, d'acord amb la cartografia arreplegada en la proposició de desafectació parcial que es troba en l'expedient.  
  
Fonaments de dret  
1. La competència per a la resolució del present expedient correspon a la Conselleria d'Infraestructures, Territori i Medi Ambient, segons que disposen la Llei 3/1995, de 23 de març, de Vies Pecuàries, la Llei 14/2003, de 10 d'abril, de Patrimoni de la Generalitat, la Llei 3/2014, d'11 de juliol, de la Generalitat, de Vies Pecuàries de la Comunitat Valenciana, i el Decret 47/2015, de 17 d'abril, del Consell, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient.  
La Llei 3/1995, disposa en l'article 5 que «correspon a les comunitats autònomes, pel que fa a les vies pecuàries: a) el dret i el deure d'investigar la situació dels terrenys que es presumisquen pertanyents a les vies pecuàries; b) la classificació; c) la delimitació; d) l'amollonament; e) la desafectació; f) qualssevol altres actes relacionats amb estes vies», i en el 2 que «les vies pecuàries són béns de domini públic de les comunitats autònomes i, en conseqüència, inalienables, imprescriptibles i inembargables».  
En l'àmbit competencial de la Generalitat, la Llei 14/2003 arreplega en la disposició addicional quinta que «la conselleria competent en l'administració i gestió de les forests, terrenys forestals i vies pecuàries exercirà les facultats atribuïdes en esta llei a la conselleria competent en matèria de patrimoni en relació amb les vies pecuàries i forests de la Generalitat catalogats, ajustant-se a allò que s'ha previst en la legislació especial i supletòriament en esta llei, i comunicarà a la conselleria competent en matèria de patrimoni les actuacions realitzades per a la seua constància en l'inventari i inscripció en el Registre de la Propietat».  
  
Així mateix, la Llei 3/2014, de Vies Pecuàries, disposa en l'article 3 que les «vies pecuàries l'itinerari de les quals discorre per territori valencià són béns de domini públic de la Generalitat i, en conseqüència, inalienables, imprescriptibles i inembargables» i, quant a l'assignació competencial, que «l'exercici de les competències sobre administració i gestió de les vies pecuàries correspon a la conselleria competent en matèria de vies pecuàries, excepte les actuacions que expressament s'atribuïxen al Consell i, quant a les competències que tinguen assumides, la resta de les conselleries».  
Per la seua banda, l'article 1 del Decret 47/2015, disposa que «la Conselleria d'Infraestructures, Territori i Medi Ambient és el màxim òrgan responsable del Consell en matèria d'obres públiques, ordenació del territori i del litoral, vivenda i qualitat de l'edificació, transports, ports i aeroports, medi ambient, paisatge i canvi climàtic», i el 13.1 que «la Direcció General de Medi Natural és el centre directiu de la Secretaria Autonòmica que exercix les competències que li atribuïx l'article 70 de la llei del Consell en matèria d'espais naturals i biodiversitat, gestió forestal i vies pecuàries, caça, pesca esportiva i gestió de parcs naturals».  
2. El present acte administratiu es regix pel que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per la Llei 3/1995, de 23 de març, de Vies Pecuàries, per la Llei 14/2003, de 10 d'abril, de Patrimoni de la Generalitat, per la Llei 3/2014, d'11 de juliol, de la Generalitat, de Vies Pecuàries de la Comunitat Valenciana, pel Decret 47/2015, de 17 d'abril, del Consell, pel qual s'aprova el Reglament Orgànic i Funcional de la Conselleria d'Infraestuctures, Territori i Medi Ambient, i per la Instrucció de 13 de gener de 2012, de la Direcció General de Medi Natural, sobre vies pecuàries, i la resta de normativa aplicable al cas.  
3. Les vies pecuàries del terme municipal de Segorbe, província de Castelló, van ser classificades l'any 1968, i aprovada la classificació per l'Orde Ministerial de 18 de març de 1977, publicada en el Boletín Oficial del Estado núm. 143, de 16 de juny de 1977, i en el Butlletí Oficial de la Província de Castelló el dia 24 de maig de 1977.  
4. El tram objecte de la desafectació parcial objecte del present expedient forma part dels terrenys de la via pecuària núm. 1, vereda o canyada reial del Collado-Árguinas, d'acord amb l'Orde 7/2014, de 4 d'abril, de la Conselleria d'Infraestructures, Territori i Medi Ambient, per la qual s'aprova la delimitació parcial de la via pecuària vereda o canyada reial de Collado-Árguinas, en el terme municipal de Segorbe, província de Castelló, en el tram comprés entre el carrer de Bolilleras i la rotonda de l'enllaç amb la N-234.  
5. L'informe de l'Advocacia de la Generalitat de data 4 d'ocubre de 2012, referit a l'expedient 1512/2012, emetia informe desfavorable sobre la desafectació d'estos terrenys perquè no estava delimitat el tram de la via pecuària objecte de l'expedient, i s'assenyalava que «una vegada delimitat el domini públic podrà tramitar-se el procediment de desafectació».  
6. L'article 10 de la Llei 3/1995, de 23 de març, de Vies Pecuàries, disposa que «les comunitats autònomes, fent ús de les facultats conferides per l'article 5.e, podran desafectar del domini públic els terrenys de vies pecuàries que no siguen adequats per al trànsit ramader ni siguen susceptibles dels usos compatibles i complementaris a què es referix el títol II d'esta llei. Els terrenys ja desafectats o que d'ara en avant es desafecten tenen la condició de béns patrimonials de les comunitats autònomes i en la seua destinació prevaldrà l'interés públic o social».  
  
7. La disposició transitòria primera de la Llei 3/2014, d'11 de juliol, de la Generalitat, de Vies Pecuàries de la Comunitat Valenciana, establix que «els procediments en matèria de vies pecuàries que es troben en tramitació a l'entrada en vigor de la present llei s'ajustaran a la normativa i requisits establits en la normativa vigent en el moment de la seua iniciació».  
Atés tot allò que s'ha exposat en els antecedents de fet i fonaments de dret, resolc:  
  
Únic  
Aprovar la desafectació parcial d'una superfície de 1.827,40 m² de terrenys pertanyents a la via pecuària núm. 1, vereda o canyada reial del Collado-Árguinas, en el terme municipal de Segorbe, província de Castelló, en el tram comprés entre el carrer de Bolilleras i la rotonda d'enllaç amb la N-234 per a la instal·lació d'una estació d'autobusos a Segorbe, d'acord amb la cartografia arreplegada en la proposició de desafectació parcial que es troba en l'expedient.  
Esta resolució serà notificada per la Direcció Territorial de Castelló a les persones interessades en el present procediment.  
Contra la present resolució, que posa fi a la via administrativa, es podrà interposar un recurs de reposició davant de la consellera d'Infraestructures, Territori i Medi Ambient, en el termini d'un mes a comptar des de l'endemà de la recepció de la present notificació, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Així mateix, es podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació o publicació, de conformitat amb el que preveuen els articles 46 i següents de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjuí que els interessats puguen exercir qualsevol altre recurs que estimen oportú.  
  
València, 23 d'abril de 2015.- La consellera d'Infraestructures, Territori i Medi Ambient: Isabel Bonig Trigueros.